中秋记事文/东都漫士 二千八年,中秋之夜。挚友相邀,共度佳节。效竹林兰亭之逸事,于邙山翠腰而相聚。友宅楼顶,赏月抒怀。香案敬设,友母焚香。依洛习俗,以祭月神。香毕,享饴饼,开玉箸。依金谷之酒数,咏苏轼之水调。俯视洛城之不夜而温邙山之远眺。仰观宇宙之幽邃,而叹人生之短促。皓辉千里,丹桂参差。追往忆昔,感慨万千。酒兴之盛,醉舞高吟而超然世外。畅叙之欢,谈天论地而忘乎夜阑。叹悲欢而感东坡之句,惜流芳而触永叔之伤。悲哉!痛兮!良辰恨短,聚散匆匆。霁月难逢,彩云易散。分袂依依,以约会期。 今宵月比去年圆,明年赏月洛浦岸。
图文制作/东都漫士
月亮别称